એક ઘરમાં અમે જોયું કે પોસ્ટ ગ્રૅજ્યુએશનનું પ્રમાણપત્ર ભીંજાઈને ખતમ થઈ ગયું હતું. પ્રાથમિક શાળામાં ભણતાં બાળકોનાં કીચડથી ખરડાયેલાં પુસ્તકો ઘરના ધાબે સૂકાવા મૂક્યાં હતાં. મને યાદ આવ્યું કે 1979માં હું મોરબીની એક કૉલેજનો વિદ્યાર્થી હતો ત્યારે મચ્છુ હોનારતમાં મેં વોલન્ટીઅર એટલે કે સ્વયંસેવક તરીકે નામ નોંધાવ્યું હતું. સ્થાનિક લોકોને તેમનાં ઘરોમાં ભરાયેલા કીચડને સાફ કરવામાં મદદ કરનારામાં હું પણ હતો. આ વખતે બનાસકાંઠાના રુણી ગામમાં મેં જોયું કે સ્થાનિક લોકોને મદદ કરવા માટે વોલન્ટીઅર્સ ન હતા. અહીં માત્ર મુલાકાતીઓ અને રાહત વહેંચનારા આવતા હતા.